CELEX: 52019PC0138
Language: et
Date: 2019-03-18
Title: Ettepanek: NÕUKOGU RAKENDUSOTSUS, millega Itaalial lubatakse kindlaksmääratud geograafilistes piirkondades kohaldada kütteks kasutatava gaasiõli ja veeldatud naftagaasi vähendatud maksumäärasid vastavalt direktiivi 2003/96/EÜ artiklile 19

EUROOPA KOMISJON
            Brüssel,18.3.2019
            COM(2019) 138 final
            2019/0079(NLE)
            Ettepanek:
            NÕUKOGU RAKENDUSOTSUS,
            millega Itaalial lubatakse kindlaksmääratud geograafilistes piirkondades kohaldada kütteks kasutatava gaasiõli ja veeldatud naftagaasi vähendatud maksumäärasid vastavalt direktiivi 2003/96/EÜ artiklile 19
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Energiatoodete ja elektrienergia maksustamist ELis reguleeritakse nõukogu direktiiviga 2003/96/EÜ(
                  1
               ) (edaspidi „energia maksustamise direktiiv“ või „direktiiv“).
            
            
               Direktiivi artikli 19 lõike 1 kohaselt võib nõukogu komisjoni ettepaneku põhjal lisaks eelkõige artiklite 5, 15 ja 17 sätetele ühehäälselt lubada liikmesriigil kehtestada täiendav maksuvabastus või -vähendus teatavatel poliitilistel kaalutlustel.
            
            
               Käesoleva ettepaneku eesmärk on lubada Itaalial kohaldada teatavates eriti ebasoodsas olukorras olevates piirkondades gaasiõli ja kütteks kasutatava veeldatud naftagaasi vähendatud maksumäärasid, et osaliselt korvata kõnealustes geograafilistes piirkondades elavate isikute lisakulutusi kütmisele. Kütmiskulud on suured nende alade väga karmide kliimatingimuste tõttu või siis karmide kliimatingimuste ja saarelise asendi tõttu, millele lisanduvad raskused kütteaine hankimisel.
            
            
               Maksuvähendust kohaldatakse geograafilistes piirkondades, mis vastavad järgmistele kriteeriumidele:
            
            
               Vastavalt Itaalia seaduse nr 448/1998 artikli 8 lõikele 10 kohaldatakse soodustust kõnealuste kütuste (gaasiõli ja veeldatud naftagaasi) varudele, mida kasutatakse omavalitsusüksustes,
            
            
               ·mis kuuluvad kliimavööndisse F (kõige raskemad kliimatingimused Itaalia territooriumil), nagu on osutatud presidendi 26. augusti 1993. aasta dekreedis nr 412;
            
            
               ·kus ei ole gaasivõrku ja mis kuuluvad kliimavööndisse E, nagu on osutatud eespool nimetatud presidendi dekreedis 412/1993. Vastavalt seaduse nr 448/1998 artikli 8 lõike 10 punkti c alapunktile 4 tühistatakse sel juhul soodustus niipea, kui omavalitsusüksus ühendatakse gaasivõrguga. 
            
            
               ·mis asuvad Sardiinia piirkonnas ja väikesaartel, kui asjaomases omavalitsusüksuses puudub juurdepääs maagaasivõrgule; see määratlus hõlmab kõiki Itaalia saari, v.a Sitsiiliat. 
            
            
               •Üldine taust
            
            
               31. oktoobri 2018. aasta kirjas küsisid Itaalia ametiasutused luba kohaldada teatavates eriti ebasoodsas olukorras olevates geograafilistes piirkondades kütteks kasutatava gaasiõli ja veeldatud naftagaasi vähendatud maksumäärasid nõukogu 24. septembri 2014. aasta otsuse 2014/695/EL (millega Itaalial lubatakse kohaldada seaduse nr 448/1998 artikli 8 lõikes 10 kindlaksmääratud geograafilistes piirkondades kütteks kasutatava gaasiõli ja veeldatud naftagaasi vähendatud maksumäärasid vastavalt direktiivi 2003/96/EÜ(
                  2
               ) artiklile 19) kehtivuse pikendamisega. Nimetatud otsusega lubati Itaalial kuni 31. detsembrini 2018 kohaldada nendes ebasoodsas olukorras olevates piirkondades olmekütuse ja kütteks kasutatava veeldatud naftagaasi vähendatud aktsiisimäärasid. Erandi taotlemise põhjendamiseks osutab Itaalia oma territooriumi kliima- ja geograafiliste tingimuste mitmekesisusele. Kütteks kasutatava gaasiõli ja veeldatud naftagaasi riiklikud aktsiisimäärad on Itaalias suhteliselt kõrged. Selleks et vältida kütmisest eriti sõltuvate teatavate tarbijate ülemäärast koormamist, vähendas Itaalia oma territooriumi teatavates osades maksumäärasid ja soovib ka edaspidi kohaldada vähendatud maksumäärasid seaduse nr 448/1998 artikli 8 lõikega 10 hõlmatud piirkondades. Nende omavalitsusüksuste arv, kes kasutavad kõnealust maksustamise kava, kuna nad kuuluvad kliimavööndisse E, on metaanivõrgu rajamise lõpuleviimise tõttu järk-järgult ja märkimisväärselt vähenenud. Selliste omavalitsusüksuste arv on vähenenud 608-lt 260-le. 
            
            
               Kavandatud maksuvähendused on väiksemad kui eelmises otsuses sätestatud. Nõukogu rakendusotsuse 2014/695/EL alusel ettenähtud maksuvähendus on kuni 129,11 eurot gaasiõli 1 000 liitri kohta (mis vähendab kohaldatavat maksumäära 274,10 euroni 1 000 liitri kohta) ja 159,07 eurot veeldatud naftagaasi 1 000 kilogrammi kohta (mis vähendab kohaldatavat maksumäära 30,87 euroni 1 000 kilogrammi kohta).
            
            
               Maksusoodustust vähendati 5,07 % võrra alates 11. detsembrist 2015 (vastavalt ministrite nõukogu presidendi 29. septembri 2015. aasta dekreedi artiklile 2, millega rakendati 23. detsembri 2014. aasta seaduse nr 190 artikli 1 lõiget 242) ning maksuvähenduse summa on praegu 122,56 eurot 1 000 liitri kütteks kasutatava gaasiõli kohta (kohaldatav maksumäär vähenes 280,65 euroni 1 000 liitri kohta) ning 151,01 eurot kütteks kasutatava veeldatud naftagaasi 1 000 kilogrammi kohta (kohaldatav maksumäär vähenes kuni 38,93 eurot 1 000 kilogrammi kohta). 
            
            
               Taotletud loa andmisega soovib Itaalia jätkata nende maksuvähenduste säilitamist asjaomastes geograafilistes piirkondades.
            
            
               Seega on maksuvähendus praegu keskmiselt 9–10 % kütteks kasutatava gaasiõli hinnast ja ligikaudu 6 % samal eesmärgil kasutatava veeldatud naftagaasi hinnast. Eelkõige kliimavööndites E ja F moodustab maksuvähendus umbes 10 % kütteks kasutatava veeldatud naftagaasi ja gaasiõli hinnast.
            
            
               Kohaldatavad maksumäärad on kõrgemad kui direktiivis ettenähtud alammäärad.
            
            
               Maksusoodustust ei saa kombineerida muu aktsiisivähendusega.
            
         
         
            
               Itaalia ametiasutuste sõnul põhinevad erinevad maksumäärad objektiivsetel kriteeriumidel ja nende eesmärk on tagada, et need piirkonnad moodustaksid ülejäänud Itaalia territooriumiga pideva geograafilise terviku, s.t asetada abikõlblike piirkondade elanikud võrdsemale alusele ülejäänud Itaalia elanikega, vähendades nende ülemäära kõrgeid kütmiskulusid. Maksuvähenduse summa on kõigi kasutajate jaoks sama; selle ainus eesmärk on vähendada osaliselt abikõlblike piirkondade elanike jaoks täiendavaid küttekulusid, mis on tingitud külmast kliimast või raskustest kütteainete hankimisel.
            
            
               Itaalia ametiasutuste sõnul on mägistes piirkondades täiendavad transpordikulud gaasiõli ja veeldatud naftagaasi puhul 140 % suuremad kui mujal riigis.
            
            
                Autokaubaveoga seotud kulud on sõidukiliigiti erinevad. Mägistes piirkondades ja väikesaartel (kus ei ole naftatoodete ladustamisvõimalusi) transporditakse kütteks kasutatavat veeldatud naftagaasi ja gaasiõli haagisega veoautodes, mis toob poolhaagisega vedukautoga vedamisega võrreldes kaasa 70–80 % lisakulusid. Selliste väikeste veokite kasutamise vajadus tuleneb keerulistest teeoludest ja kütusetarnete väiksematest kogustest.
            
            
                Lisaks sellele tuleks saarte puhul lisada veel praamikulu. See võib mõjutada veokulusid kuni neli korda.
            
            
               Saarte eripära on see, et nende geograafilise asendi tõttu on kütusega varustamine piiratud ning lisatranspordikulude tõttu on selle hind kõrgem kui Itaalia maismaaosas. Maksuvähenduse tulemusel ei toimu ülekompenseerimist ja see ei langeta veeldatud naftagaasi ja gaasiõli hindu madalamale kui maismaal. Seoses toetuse kohaldamisega väikesaartel tuleb arvesse võtta, et kõnealustes kohtades on logistikaahela kulud kahtlemata kallimad kui Itaalia maismaaosas. Suuremad kulud tulenevad esmase logistika puudumisest, mis suurendab jaotuskulusid. Suuremad kulud tekivad sageli ka juurdepääsuteedega seotud probleemide, maismaaga võrreldes suuremate mootorikütusekulude ning väikesaartele pääsemise transpordikulude ja üksikute tarnete piiratud koguse tõttu. Itaalia ametiasutuste hinnangul on need kulud ligikaudu 10–15 % suuremad kui vastavad kulud Itaalia maismaaosas.
            
            
               Itaalia ametiasutused selgitavad, et viimaste aastate jooksul on nimetatud meetmega vähendatud kütteks kasutatava veeldatud naftagaasi ja gaasiõli lõplikku ostuhinda ligikaudu 10 %.
            
            
               Seoses riikliku maagaasi jaotusvõrgu arenguga märgivad Itaalia ametiasutused, et metaani jaotusvõrgu loomist Itaalia territooriumil võib pidada üldiselt lõppenuks. Arvestades aga Itaalia territooriumi mitmekesisust, mida iseloomustab iseäranis vahelduv maastik, on see protsess jätkuvalt eriti problemaatiline või teatavatel juhtudel territooriumi mõnes osas isegi teostamatu, seda ka seotud kulude mõttes. Nii ei ole Sardiinia maakonnas, väikesaartel ja paljudes mägialade omavalitsusüksustes metaan veel kättesaadav ning mõnel juhul ei saa seda ka kunagi olema.
            
            
               Meetme iga-aastane eelarveline kulu on ligikaudu 230 miljonit eurot. 
            
            
               •Ettepaneku valdkonnas kehtivad õigusnormid
            
            
               Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik, ning nõukogu 29. septembri 2014. aasta otsus 2014/695/EL, millega Itaalial lubatakse kindlaksmääratud geograafilistes piirkondades kohaldada gaasiõli ja kütteks kasutatava veeldatud naftagaasi (LPG) vähendatud maksumäärasid vastavalt direktiivi 2003/96/EÜ artiklile 19.
            
            
               •Kooskõla muude liidu tegevuspõhimõtete ja eesmärkidega
            
            
               Komisjon vaatab läbi kõik taotlused energia maksustamise direktiivi artikli 19 põhjal erandi tegemiseks, võttes muu hulgas arvesse siseturu nõuetekohast toimimist ning vajadust tagada õiglane konkurents ja ELi tervishoiu-, keskkonna-, energeetika- ja transpordipoliitika toimimine.
            
            
               Erinevate maksumääradega vähendatakse osaliselt täiendavaid küttekulusid, mis tekivad elanikel Itaalia teatavates geograafilistes piirkondades, mis on võrreldes ülejäänud territooriumiga eriti ebasoodsas olukorras ning mille puhul tekitaks kütteks kasutatava veeldatud naftagaasi ja gaasiõli suhtes kohaldatav tavapärane maksumäär seega ülemäärase maksukoormuse. Geograafiliselt ebasoodsad tingimused põhjustavad täiendavaid küttekulusid, mis on tingitud rasketest kliimatingimustest või selliste alade saarelisest asendist, millele lisandub alternatiivsete kütteallikate puudumine, eelkõige maagaasivõrgule juurdepääsu puudumine.
            
            
               Nii gaasiõli kui ka veeldatud naftagaasi vähendatud maksumäär on endiselt kõrgem kui energia maksustamise direktiivis sätestatud ELi madalaimad maksustamistasemed ja sellega vähendatakse kõnealustes geograafilistes piirkondades tekkivaid täiendavaid küttekulusid vaid osaliselt.
            
            
               Seega võib järeldada, et kõnealune maksuvähendus vastab eesmärgile anda maksusoodustus energiatõhususe nimel. Meedet ei peeta kokkusobimatuks ELi asjakohaste keskkonna- ja energiapõhimõtetega. 
            
            
               Lisaks on meede vastuvõetav, lähtudes siseturu nõuetekohasest toimimisest ja ausa konkurentsi tagamise vajadusest. Sellega üksnes püütakse osaliselt korvata kõnealuste piirkondade objektiivsetest tingimustest tulenevaid täiendavaid küttekulusid. Kõnealune maksuvähendus ei kumuleeru ühegi teise maksuvähendusega ning seda ei kohaldata ühelgi muul kütteainete kasutamise otstarbel kui ruumide kütmiseks.
            
            
               Direktiivi 2003/96/EÜ artikli 19 lõikes 2 on niisuguse meetme puhul ettenähtud maksimaalne ajavahemik kuus aastat, mida võib pikendada. Võttes arvesse, et kehtival korral ei ole kahjulikku mõju liidusisesele kaubandusele ja kütuste maksustamise üldisele tasemele Itaalias ning tagamaks asjaomastes piirkondades õiguskindlust, teeb komisjon ettepaneku anda praegu luba kuueks aastaks, st ajavahemikuks 1. jaanuar 2019 kuni 31. detsember 2024.
            
            
               Samas selleks, et mitte kahjustada kehtiva õigusraamistiku tulevast üldist arengut, on asjakohane ette näha, et kui nõukogu peaks aluslepingu artikli 113 alusel kehtestama üldise muudetud süsteemi energiatoodete maksustamiseks ning praegu antav luba ei oleks sellega kooskõlas, kaotab käesolev otsus kehtivuse päeval, mil hakatakse kohaldama kõnealuseid muudetud eeskirju.
            
            
               Kui nõukogu peaks sellise uue süsteemi vastu võtma ning kui komisjon peaks leidma, et käesoleva otsusega ettenähtud luba on ikka veel põhjendatud, vaatab komisjon kindlasti ja õigeaegselt läbi kõik Itaalia esitatud samalaadse loa taotlused, mida on kohandatud sellest uuest süsteemist lähtuvalt, et oleks tagatud käesoleva ettepanekuga ettenähtud järjepidevus.
            
            
               •Riigiabi eeskirjad
            
         
         
            
               ELi toimimise lepingu artikli 107 lõike 1 kohaselt võib meede endast riigiabi kujutada. Kuna vähendatud maksumäär on kõrgem ELi alammäärast, on meede hõlmatud määruse 651/2014/EL (üldine grupierandi määrus) artikliga 44 ning seda võib pidada siseturuga kooskõlas olevaks. Üldise grupierandi määruse kehtivusaja lõppemisel 31. detsembril 2020 jääb abi teavitamiskohustusest vabastatuks veel kuue kuu pikkuseks üleminekuajaks (vt üldise grupierandi määruse artikli 58 lõige 4). Otsusega ei piirata kohaldatavaid riigiabi eeskirju erandiga hõlmatud perioodil.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Nõukogu direktiivi 2003/96/EÜ artikkel 19.
            
            
               •Subsidiaarsuse põhimõte
            
            
               Euroopa Liidu toimimise lepingu artiklis 113 käsitletud kaudse maksustamise valdkond ei kuulu iseenesest ELi ainupädevusse aluslepingu artikli 3 tähenduses.
            
            
               Siiski võib direktiivi 2003/96/EÜ artikli 19 kohaselt üksnes nõukogu teisese õigusaktiga lubada liikmesriigil kehtestada selle sätte kohaseid täiendavaid maksuvabastusi või -vähendusi. Seepärast ei ole liikmesriikidel õigust nõukogu asemel tegutseda. Subsidiaarsuse põhimõtet seega käesoleva rakendusotsuse puhul ei kohaldata. Kuna käesolev õigusakt ei ole seadusandliku akti eelnõu, ei pea seda aluslepingute protokolli nr 2 kohaselt edastama liikmesriikide parlamentidele subsidiaarsuse põhimõtte järgimise kontrollimiseks.
            
            
               •Proportsionaalsuse põhimõte
            
            
               Ettepanek on kooskõlas proportsionaalsuse põhimõttega. Maksuvähendus ei ületa taotletavate eesmärkide saavutamiseks vajaminevat. Maksuvähendust kohaldatakse kindlaksmääratud geograafilistes piirkondades. Lubatud maksumäärad on kõrgemad kui direktiivis ettenähtud alammäärad. 
            
            
               •Vahendi valik
            
            
               Kavandatav vahend: nõukogu rakendusotsus.
            
            
               Direktiivi 2003/96/EÜ artikliga 19 on ette nähtud üksnes sellist liiki õigusakt.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               Meetme võtmiseks ei ole vaja praegu kehtivaid õigusakte hinnata.
            
            
               •Konsulteerimine huvitatud isikutega
            
            
               Käesoleva ettepanekuga vähendatakse maksumäära, mis hõlmab üksnes Itaaliat.
            
            
               •Eksperdiarvamuste kogumine ja kasutamine
            
            
               Väliseksperte ei kasutatud.
            
            
               •Mõjuhinnang
            
         
         
            
               Mõjuhinnangut ei koostatud.
            
            
               •Põhiõigused 
            
            
               Meetmel ei ole tähtsust põhiõiguste suhtes.
            
            
               4.MÕJU EELARVELE
            
            
               Meetmega ei kaasne liidule rahalist ega halduskoormust, seetõttu ei avalda käesolev ettepanek mõju ELi eelarvele.
            
            
               5.MUU TEAVE
            
            
               Rakenduskavad ning järelevalve, hindamise ja aruandluse kord 
            
            
               Rakenduskava ei ole vaja. Käesolevas ettepanekus käsitletakse ühele liikmesriigile tema taotlusel antud luba maksumäära vähendamiseks. Luba antakse piiratud ajavahemikuks – kuueks aastaks. Kohaldatav maksumäär on kõrgem kui energia maksustamise direktiivis sätestatud madalaim maksustamistase. Kui pärast kuue aasta möödumist esitatakse taotlus meetme uuendamiseks, saab meedet hinnata.
            
            
               •Kavandatud meetme kokkuvõte
            
            
               Komisjon teeb ettepaneku lubada maksuvähendust suuruses 122,56 eurot gaasiõli 1 000 liitri kohta ja 151,01 eurot veeldatud naftagaasi 1 000 kilogrammi kohta. Kohaldatav maksumäär on 280,65 eurot kütteks kasutatava gaasiõli 1 000 liitri kohta ja 38,93 eurot kütteks kasutatava veeldatud naftagaasi 1 000 kilogrammi kohta. Kohaldatavad maksumäärad on kõrgemad kui direktiivis 2003/96/EÜ ettenähtud alammäärad.
            
            
               2019/0079 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega Itaalial lubatakse kindlaksmääratud geograafilistes piirkondades kohaldada kütteks kasutatava gaasiõli ja veeldatud naftagaasi vähendatud maksumäärasid vastavalt direktiivi 2003/96/EÜ artiklile 19
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik,
                  3
                eriti selle artikli 19 lõiget 1,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Direktiivi 2003/96/EÜ artikli 19 lõike 1 alusel lubati Itaalial teatavates eriti ebasoodsas olukorras olevates piirkondades kohaldada kütteks kasutatava gaasiõli ja veeldatud naftagaasi vähendatud aktsiisimäärasid. Viimane luba anti kuni 31. detsembrini 2018 nõukogu rakendusotsusega 2014/695/EL
                  4
               .
            
         
         
            
               (2)31. oktoobri 2018. aasta kirjas küsisid Itaalia ametiasutused luba kohaldada teatavates eriti ebasoodsas olukorras olevates geograafilistes piirkondades kütteks kasutatava gaasiõli ja veeldatud naftagaasi vähendatud maksumäärasid, jätkates mõnes piirkonnas eespool otsuse 2014/695/EL alusel rakendatud praktikat enne selle otsuse kehtivusaja lõppemist. Itaalia ametiasutused esitasid lisateabe ja selgitused 14. detsembril 2018. Itaalia ametiasutused taotlevad luba ajavahemikuks 1. jaanuar 2019 kuni 31. detsember 2024.
            
            
               (3)Itaalia territooriumi kliima- ja geograafilised tingimused on väga mitmekesised. Võttes arvesse territooriumi eripärasid, kehtestas Itaalia vähendatud maksumäärad gaasiõlile ja veeldatud naftagaasile, et osaliselt korvata teatavate geograafiliste piirkondade elanike jaoks ülemäära kõrgeid kütmiskulusid.
            
            
               (4)Erinevad maksumäärad põhinevad objektiivsetel kriteeriumidel ja nende eesmärk on asetada abikõlblike piirkondade elanikud võrdsemale alusele ülejäänud Itaalia elanikega, vähendades nende ülemäära kõrgeid kütmiskulusid, mis on tingitud rasketest kliimatingimustest või raskustest kütuse hankimisel võrreldes ülejäänud Itaalia territooriumiga.
            
            
               (5)Vähendatud maksumäärasid kohaldatakse geograafilistes piirkondades, mis vastavad ühele järgmistest kriteeriumidest: a) kõige raskemad kliimatingimused Itaalia territooriumil (presidendi 26. augusti 1993. aasta dekreedi nr 412
                  5
                kohaselt vööndisse F kuuluvad omavalitsusüksused), b) rasked kliimatingimused, millele lisanduvad raskused kütuse hankimisel (presidendi 26. augusti 1993. aasta dekreedi nr 412 kohaselt vööndisse E kuuluvad omavalitsusüksused, kui asjaomases omavalitsusüksuses puudub juurdepääs maagaasivõrgule); ning c) geograafiline isoleeritus koos raskuste ja suurte kuludega kütuse hankimisel: Sardiinia ja väikesaared, kui asjaomases omavalitsusüksuses puudub juurdepääs maagaasivõrgule. Vähendatud maksumäärasid tuleks kohaldada ainult kuni maagaasivõrgu valmimiseni asjaomastes omavalitsusüksustes.
            
            
               (6)Komisjon vaatas taotletava meetme läbi ja leidis, et kõnealuse meetme rakendamine ei moonuta konkurentsi ega takista siseturu toimimist ning ei ole vastuolus ELi keskkonna-, energeetika- ja transpordipoliitikaga. Nii gaasiõli kui ka veeldatud naftagaasi vähendatud maksumäär jääks endiselt kõrgemaks kui direktiivis 2003/96/EÜ sätestatud ELi madalaimad maksustamistasemed ja see vähendaks kõnealustes geograafilistes piirkondades tekkivaid täiendavaid küttekulusid vaid osaliselt.
            
            
               (7)Seepärast tuleks Itaaliale direktiivi 2003/96/EÜ artikli 19 lõike 2 alusel luba kohaldada kindlaksmääratud geograafilistes piirkondades kütteks kasutatava gaasiõli ja veeldatud naftagaasi vähendatud maksumäärasid kuni 31. detsembrini 2024.
            
            
               (8)Direktiivi 2003/96/EÜ artikli 19 lõikest 2 tuleneb, et kõik selle artikli alusel antavad load peavad olema ajaliselt rangelt piiritletud.
            
            
               (9)Selleks et pakkuda asjaomastele piirkondadele piisaval määral kindlust, tuleks luba anda kuueks aastaks. Kuid selleks, et mitte kahjustada kehtiva õigusraamistiku üldist arengut tulevikus, on asjakohane sätestada, et kui nõukogu peaks aluslepingu artikli 113 alusel kehtestama üldise muudetud süsteemi energiatoodete maksustamiseks ning käesolevas otsuses antav luba ei oleks sellega kooskõlas, peaks käesolev otsus kaotama kehtivuse päeval, mil hakatakse kohaldama kõnealuseid muudetud süsteemi käsitlevaid eeskirju.
            
            
               (10)Selleks et meedet saaks kohaldada katkematult väiksema aktsiisimäära loa suhtes, mis anti otsusega 2014/695/EÜ, mille kehtivus lõppes 31. detsembril 2018, oleks asjakohane kohaldada käesolevat otsust 1. jaanuarist 2019.
            
            
               (11)Käesolev otsus ei piira liidu riigiabi eeskirjade kohaldamist,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               1. Itaalial lubatakse kohaldada kütteks kasutatava gaasiõli ja veeldatud naftagaasi vähendatud maksumäära järgmistes ebasoodsas olukorras olevates geograafilistes piirkondades:
            
            
               (a)Presidendi 26. augusti 1993. aasta dekreedi nr 412 kohaselt kliimavööndisse F kuuluvad omavalitsusüksused.
            
            
               (b)Presidendi 26. augusti 1993. aasta dekreedi nr 412 kohaselt kliimavööndisse E kuuluvad omavalitsusüksused.
            
            
               (c)Sardiinia ja väikesaarte, st kõigi Itaalia saarte (v.a Sitsiilia) omavalitsusüksused. 
            
            
               2. Et vältida ülekompenseerimist, ei tohi maksuvähendus olla suurem kui kõnealustes piirkondades kütmise lisakulud. Eriti Sardiinia ja väikesaarte puhul ei tohi maksuvähendus sellest tulenevalt viia hinda Itaalia maismaaosa sama kütteaine hinnast madalamale tasemele.
            
            
               3. Vähendatud maksumäär vastab direktiivis 2003/96/EÜ kehtestatud nõuetele, eelkõige selle direktiivi artiklis 9 kehtestatud maksustamise alammääradele.
            
            
               Artikkel 2
            
            
               Artikli 1 lõike 1 punktides b ja c osutatud geograafiliste piirkondade abikõlblikkus sõltub sellest, kas omavalitsusüksusel puudub juurdepääs maagaasivõrgule. 
            
         
         
            
               Artikkel 3
            
            
               Käesolevat otsust kohaldatakse 1. jaanuarist 2019 kuni 31. detsembrini 2024.
            
            
               Kui nõukogu peaks aluslepingu artikli 113 alusel kehtestama üldise muudetud süsteemi energiatoodete maksustamiseks ning käesoleva otsuse artiklis 1 antud luba ei oleks sellega kooskõlas, kaotab käesolev otsus kehtivuse päeval, mil hakatakse kohaldama kõnealuseid muudetud süsteemi käsitlevaid eeskirju. 
            
            
               Artikkel 4
            
            
               Käesolev otsus on adresseeritud Itaalia Vabariigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ()
                        Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, 31.10.2003, lk 51). Direktiivi on viimati muudetud direktiividega 2004/74/EÜ ja 2004/75/EÜ (ELT L 157, 30.4.2004, lk 87 ja lk 100).
               
               
                  
                     (2)
                  ()
                        ELT L 109, 19.4.2008, lk 27–29.
               
               
                  
                     (3)
                  ()
                        ELT L 283, 31.10.2003, lk 51.
               
               
                  
                     (4)
                  ()
                        Nõukogu 29. septembri 2014. aasta rakendusotsus 2014/695/EL, millega Itaalial lubatakse kindlaksmääratud geograafilistes piirkondades kohaldada gaasiõli ja kütteks kasutatava veeldatud naftagaasi (LPG) vähendatud maksumäärasid vastavalt direktiivi 2003/96/EÜ artiklile 199 (ELT L 291, 7.10.2014, lk 16). 
               
               
                  
                     (5)
                  ()
                        Presidendi 26. augusti 1993. aasta dekreedis nr 412 jaotatakse Itaalia territoorium kuueks kliimavööndiks (A–F). Jaotus põhineb „päevakraadidel“, mis viitavad nende päevade arvule aastas, mil välistemperatuur erineb optimaalsest 20 C° ja kütmine on seega vajalik.